title: Basa Bali
text: Basa Bali (aksara Bali: ᬩᬲᬩᬮᬶ) inggih punika silih tunggil basa sané  rumasuk soroh basa Austronésia (kasambat rumpun bahasa Austronesia ring basa Indonésia). Basa Bali kaanggén olih semeton Bali ring sajeroning miwah sajabaning nusa Bali, upaminyané ring Lombok miwah Jawa Kangin. Akéh panutur basa Bali punika sawatara 3,3 yuta diri (manut sénsus warsa 2000); panutur punika nganggén basa Bali pinaka basa asli utawi basa ibu. Akéhan kramané sané mabasa andap, tur maliha akéh sané ririh mabasa Indonésia.